text:
Anda ingin usaha bisnis pulsa, ingin buka kios pulsa / counter pulsa? Silahkan anda daftar di salah satu server pulsa disamping kiri blog ini.
Anda cari server pulsa all operator murah, distributor pulsa termurah, all operator pulsa, pulsa elektrik murah, pusat pulsa murah, master dealer agen pulsa, jual beli pulsa murah, multi chips pulsa murah, pusat pulsa murah, token pln murah, server ppob murah, games online murah, server pulsa termurah dan pusat all operator termurah, telkomsel, indosat, XL, Simpati, Kartu AS, Mentari, IM3, Starone, Three, Axis, Flexi, Esia, Fren, Hepi, Smart dan Ceria, Kami melayani transaksi member pulsa di seluruh indonesia
Server pulsa elektrik pulsa murah all operator multi chips master dealer agen pulsa distributor pulsa termurah cepat dan aman. Telkomsel (Simpati, Kartu AS), Indosat (Mentari, IM3), XL, Starone, Three, Axis, Flexi, Esia, Fren, Hepi, Smart dan Ceria Murah. Agen jual beli pulsa murah, token PLN, PLN prabayar, tagihan bulanan, games online termurah Provinsi Jawa Barat (Jabar), Garut, Banjarwangi, Banjarwangi, Bojong, Dangiang, Jayabakti, Kadongdong, Mulyajaya, Padahurip, Talagajaya, Talagasari, Tanjungjaya, Wangunjaya, Banyuresmi, Bagendit, Banyuresmi, Binakarya, Cimareme, Cipicung, Dangdeur, Karyamukti, Karyasari, Pamekarsari, Sukakarya, Sukalaksana, Sukamukti, Sukaraja, Sukaratu, Sukasenang, Bayongbong, Banjarsari, Bayongbong, Ciburuy, Ciela, Cikedokan, Cinisti, Hegarmanah, Karyajaya, Mekarjaya, Mekarsari, Mulyasari, Pamalayan, Panembong, Salakuray, Sirnagalih, Sukarame, Sukasenang, Blubur Limbangan, Cigagade, Cijolang, Ciwangi, Dunguswiru, Galihpakuwon, Limbanganbarat, Limbangantengah, Limbangantimur, Neglasari, Pangeureunan, Pasirwaru, Simpen Kaler, Simpen Kidul, Surabaya, Bungbulang, Bojong, Bungbulang, Cihikeu, Gunamekar, Gunung Jampang, Hanjuang, Margalaksana, Mekarbakti, Mekarjaya, Sinarjaya, Tegalega, Wangunjaya, Caringin, Caringin, Cimahi, Indralayang, Purbayani, Sukarame, Cibalong, Cigaronggong, Karya Mukti, Karyasari, Maroko, Mekarmukti, Mekarsari, Mekarwangi, Sagara, Sancang, Simpang, Cibatu, Cibatu, Cibunar, Girimukti, Karyamukti, Keresek, Kertajaya, Mekarsari, Padasuka, Sindangsuka, Sukalilah, Wanakerta, Cibiuk, Cibiuk Kaler, Cibiuk Kidul, Cipareuan, Lingkungpasir, Majasari, Cigedug, Barusuda, Cigedug, Cintanagara, Sindangsari, Sukahurip, Cihurip, Cihurip, Cisangkal, Jayamukti, Mekarwangi, Cikajang, Cibodas, Cikajang, Cikandang, Cipangramatan, Giriawas, Girijaya, Margamulya, Mekarjaya, Mekarsari, Padasuka, Simpang, Cikelet, Cigadog, Cijambe, Cikelet, Ciroyom, Girimukti, Karangsari, Kertamukti, Linggamanik, Pamalayan, Cilawu, Cilawu, Dangiang, Dawungsari, Dayeuhmanggung, Desakolot, Karyamekar, Mangkurayat, Margalaksana, Mekarmukti, Mekarsari, Ngamplang, Ngamplangsari, Pasanggrahan, Sukahati, Sukamaju, Sukamukti, Sukamurni, Sukatani, Cisewu, Cikarang, Cisewu, Girimukti, Karangsewu, Nyalindung, Pamalayan, Sukajaya, Cisompet, Cihaurkuning, Cikondang, Cisompet, Depok, Jatisari, Margamulya, Neglasari, Panyindangan, Sindangsari, Sukamukti, Sukanagara, Cisurupan, Balewangi, Cidatar, Cipaganti, Cisero, Cisurupan, Karamatwangi, Pakuwon, Pamulihan, Pangauban, Simpangsari, Sirnagalih, Sirnajaya, Situsari, Sukatani, Sukawargi, Tambakbaya, Garut Kota, Kotawetan, Sukanegla, Kotakulon, Cimuncang, Margawati, Regol, Ciwalen, Sukamantri, Pakuwon, Paminggir, Muara Sanding, Kadungora, Cikembulan, Cisaat, Gandamekar, Harumansari, Hegarsari, Kadungora, Karangmulya, Karangtengah, Mandalasari, Mekarbakti, Neglasari, Rancasalak, Talagasari, Tanggulun, Karangpawitan, Cimurah, Godog, Jatisari, Karangmulya, Karangpawitan, Karangsari, Lebakagung, Lebakjaya, Lengkongjaya, Mekarsari, Sindanggalih, Sindanglaya, Sindangpalay, Situgede, Situjaya, Situsaeur, Situsari, Suci, Sucikaler, Tanjungsari, Karangtengah, Caringin, Cinta, Cintamanik, Sindanggalih, Kersamanah, Girijaya, Kersamanah, Nanjungjaya, Sukamaju, Sukamerang, Leles, Cangkuang, Ciburial, Cipancar, Dano, Haruman, Jangkurang, Kandangmukti, Leles, Lembang, Margaluyu, Salamnunggal, Sukarame, Leuwigoong, Dungusiku, Karanganyar, Karangsari, Leuwigoong, Margacinta, Margahayu, Sindangsari, Tambaksari, Malangbong, Barudua, Bunisari, Campaka, Cibunar, Cihaurkuning, Cikarag, Cilampuyang, Cinagara, Cisitu, Citeras, Karangmulya, Kutanagara, Lewobaru, Malangbong, Mekar Mulya, Mekarasih, Sakawayana, Sanding, Sekarwangi, Sukajaya, Sukamanah, Sukarasa, Sukaratu, Mekarmukti, Cijayana, Jagabaya, Karangwangi, Mekarmukti, Pakenjeng, Depok, Jatiwangi, Karangsari, Neglasari, Panyindangan, Pasirlangu, Sukamulya, Talagawangi, Tanjungjaya, Tanjungmulya, Tegalgede, Wangunjaya, Pameungpeuk, Bojong, Jatimulya, Mancagahar, Mandalakasih, Paas, Pameungpeuk, Sirnabakti, Pamulihan, Pakenjeng, Garumukti, Linggarjati, Pananjung, Panawa, Pangatikan, Babakanloa, Cihuni, Cimaragas, Citangtu, Karangsari, Sukahurip, Sukamulya, Sukarasa, Pasirwangi, Barusari, Karyamekar, Padaasih, Padaawas, Padamukti, Padamulya, Padasuka, Pasirkiamis, Pasirwangi, Sarimukti, Sirnajaya, Talaga, Peundeuy, Pangrumasan, Peundeuy, Purwajaya, Saribakti, Sukanagara, Toblong, Samarang, Cintaasih, Cintakarya, Cintarasa, Cintarayat, Cisarua, Parakan, Samarang, Sirnasari, Sukakarya, Sukalaksana, Sukarasa, Tanjung Karya, Selaawi, Cigawir, Cirapuhan, Mekarsari, Pelita Asih, Putrajawa, Samida, Selaawi, Singajaya, Cigintung, Ciudian, Girimukti, Karangagung, Mekartani, Pancasura, Singajaya, Sukamulya, Sukawangi, Sucinaraja, Cigadog, Linggamukti, Sadang, Sukalaksana, Sukaratu, Tegalpanjang, Tenjonagara, Sukaresmi, Cintadamai, Mekarjaya, Padamukti, Sukajaya, Sukamulya, Sukaresmi, Sukawening, Maripari, Mekarhurip, Mekarluyu, Mekarwangi, Pasanggrahan, Sudalarang, Sukahaji, Sukaluyu, Sukamukti, Sukasono, Sukawening, Talegong, Mekarmukti, Mekarmulya, Mekarwangi, Selaawi, Sukalaksana, Sukamaju, Sukamulya, Tarogong Kaler, Cimanganten, Jati, Langensari, Mekarjaya, Mekarwangi, Pananjung, Panjiwangi, Pasawahan, Rancabango, Sirnajaya, Sukajadi, Sukawangi, Tanjungkamuning, Tarogong Kidul, Cibunar, Haurpanggung, Jayaraga, Jayawaras, Kersamenak, Mekargalih, Pataruman, Sukabakti, Sukagalih, Sukajaya, Sukakarya, Tarogong, Wanaraja, Cinunuk, Sindangmekar, Sindangratu, Sukamenak, Wanajaya, Wanamekar, Wanaraja, Wanasari.
Jadi, jika saat ini Anda sedang bingung
cari-cari model bisnis online, terjun saja di bisnis pulsa. Dijamin
tidak akan rugi. Apalagi jika gabung disini, karena Anda akan memperoleh
arahan dan panduan bagaimana mengembangkan peluang usaha pulsa ini.
Dengan bergabung disalah satu server pulsa yang kami rekomendasikan,
anda akan memiliki banyak keuntungan. Lebih hemat untuk pemakaian
pribadi karena harga pulsa yang ditawarkan lebih murah dari harga pasar.
Anda akan tambah untung jika berhasil mengajak teman, kerabat, family
atau siapapun untuk bergabung disitus ini. Plus Anda akan memperoleh
komisi atas penjualan pulsa di jaringan Anda. Benar-benar peluang bisnis
yang sangat menguntungkan, BISNIS PULSA online.
Ini bukan MLM, money game, hype, scam,
program cepat kaya, arisan berantai atau sejenisnya. Bukan pula bisnis
semu atau bisnis gombal yang banyak dikeluhkan netter selama ini. Bisnis
ini bisa langsung Anda rasakan manfaatnya. Bisa langsung dipakai
sendiri atau dijual ke orang lain. Dan nomor hanphone Anda telah resmi
menjadi Dealer di server kami. Tidak ada target, jangka waktu maupun
beban penjualan yang kami letakkan di pundak Anda sebagai Mitra Bisnis.
Hasil yang Anda peroleh berbanding lurus dengan seberapa giat Anda
menjalankan bisnis pulsa ini. Jika Anda termasuk golongan orang yang
sangat dinamis dan aktif, kami berani menjamin Anda akan cepat
memperoleh kesuksesan. Namun kalaupun Anda adalah manusia yang
biasa-biasa saja, minimal Anda telah memperoleh harga pulsa untuk
pemakaian pribadi dengan harga lebih murah. Deposit bisa Anda gunakan
kapan saja dan dimana saja 24 jam nonstop. Isi pulsa Anda secara
mandiri.
Untuk menjalankan bisnis pulsa ini tidak
dibutuhkan modal besar. Tidak perlu sewa kios, ruko atau gerai jika Anda
belum sanggup. Lakukan saja sebagai bisnis sambilan Anda dalam mengisi
waktu luang atau sebagai pelengkap bisnis Anda lainnya
Segera daftar dan rasakan manfaat nya...........


c: text/html

text:
Chye Retty Isnendes
Di dapur téh ngabayak bungbuahan. Nangka, durén, cau, kalapa, dukuh, rambutan, huni, alpuket, tangkil, palanding (peuteuy sélong), jeung… jéngkol. Nangka ngadarangong asak riksa, salima-lima. Durén marulus, atuda paribasana mah unggal jam ditéang, bisi dipiheulaan maling. Nangka jeung durén seungitna meni teu puguh ambeukeunana. Matak lieur. Cau mah geus puguh, aya nu kakara datang ti Lebak, karolot tapi aratah kénéh, aya nu anyar naék deuih, tina lombang, geus dipeuyeum, dihaseupan.
Kalapa pon kitu, karolot teu kaitung sabaraha puluh huluna, dukuh dina karung dina tolombong. Komo rambutan mah, karungna gé aya kana tilu karung, encan dina tolombong, dina said. Lolobana beunang ngala ti Peuntas, kebon aki nu di lembur Peuntas. Alpuket mah biasana tara dialaan, sok maruragan sorangan. Diala oge teu ceuyah siga nu séjénna. Siga rambutan, misalna. Ari huni, biasana nu dialana nu geus asak pisan, nepi ka harideung, pikauruyeun, dirieus dina coét, bungbuna biasa baé, céngék, uyah, gula beureum. Eeemmm, disuruput cai rieusanana, amis semu haseum, lada, seger. Aduh meni ngaruy.
Ari tangkil mah saboboko leutik. Kasedep aki lamun disayur asem. Palanding kitu deui, nu ngora nu kolot dina dipan palupuh can dipetikan tina cupatna. Jéngkol aya, sepi aya. Enya da rajin aki téh, satengahna tina jéngkol meunang ngala téh, sok dibukaan tuluy dikubur, diangkat sabulan geus jadi … sepi. Tah éta jawaban tatarucingan: Nu dikubur, hirup deui, tuluy ganti ngaran, téh.
Teuing ku titén jeung getén ari aki. Sagala rupina tara ngandelkeun batur, ku nyalira baé mupujuhkeun nu damel téh. Tara aya poé nu kalangkung ka sawah ka kebon téh, sanajan ukur ngomandoan. Kajaba nyeri angkéng, panyawah-pangebon dibaékeun damel sorangan. Atawa miwarang ua nu katilu, Wa Edi, Cép Alit, ceuk Bi Ai mah, upami mupuhuan ngaroris, melak, tandur, mupu atanapi panén bungbuahan téh.
Getén tulaténna lain wungkul kana tatangkalan, tapi deuih ka dulur, baraya, jeung tatangga. Tos puguhing ka anak pituin mah. Asa teu kungsi hasil tatanén, utamana bungbuahan dibajongkeun. Kabéhanana diala, disimpen di dapur sina numpuk, ngabayak, tuluy… dibagi-bagikeun. Adil, walatra.
Putrana nu anakna loba, dibagina leuwih ti nu putra nu anakna kakara hiji. Tah keur Cép Ageung nu di Jakarta, ieu bagéanana, teundeun, lamun ka Nagrak ké mulangna bahankeun. Cép Panengah, ua nu seueur putra, leuwihan! Cép Alit nu mantuan sagala pagawéan Bapa, tambahanana sakitu. Euis (indung kuring), tah bagéanana, urang Bandung (bibi adina indung), ieu bagéanana. Ieu mah bagéan urang Banten (mamang nu lalagasan kénéh nu damel di Krakatau Steel). Si Bungsu (bibi nu SMA kénéh) mah da ngahiji, sadaékna baé. Enya, tujuh putrana téh.
Ti dinya tuluy dulur-dulur. Dulur-dulur nu sawahna-kebonna digarap sorangan, angger dibagéanan, komo deui nu dipasrahkeun ngagarapna. Eta mah puguh hakna, diceungceum-ceungceum ku Aki. Enya atuda tadi gé disebutkeun, Aki mah pangapik, panggetén tulaténna wé sugan mah kana lemah téh. Nya meureun wé deuih, anjeunna putra lalaki pangageungna nu tanggung jawab ka rayi-rayina bari rumaos putrana seueur, tujuh téa. Baraya jeung tatangga, pon kitu deui, kabagéan, tara kaliwat. Najan kasebutna ngasaan, tapi da ngasaan saboboko bari eusina rupining bungbuahan, saha nu teu resep.
Ari aki geus apaleun kana buah karesep kuring –da cicing jeung gedé téh jeung nini-aki. Nangka, enya, nangka. Mun nangka geus dipésék téh, tuluy anjeunna mukaan panon-panon dagingna tina jaramina. Pananganana nu mulus da geus dibalur ku minyak kalapa, jadi teu katetelan getahna, ngasongkeun baskom aluminium gedé ka hareupeun kuring. Kuring tinggal am, ngadahar. Tampi raosna. Eum, nineung.
Béda deui jeung buah nu di pipir imah mah, éta mah tara ieuh dibagikeun. Rék dibagikeun kumaha, méméh dipupu ogé béak tiheula. Diaralaan, diarajulan, ditaraékan, diparetikan. Da nampeu téa. Enya, éta, jambu batu beureum-bodas, jambu aér, jambu bool, limus, kokosan, namnam. Geus puguhing calingcing mah, da nini pagawéanana nyambel baé. Atawa gedang mah, gumading hiji-dua langsung baé dipénta ku mojang-mojang pangaosan, babaturan bibi, diparetis. Atuh nu haréjo, dikulub coél sambel téa.
Lamun ngala bungbuahan di Lebak. Kuring kalan-kalan sok milu. Nu pangresepna mun ngala dukuh. Kuring sok pipilueun naék kana dahanna nu ngariyom kana galengan –da tangkalna mah di gawir dua tangkeupeun jalma sawawa. Ti dinya oséh-oséh naék mapay ka puhu, naék deui ka nu rada luhur bari ngarawélan dukuh. Sakitu dicaram ogé, da éta sok ngalaan nu pentil, hih da resep, tonggoy wé. Ngan mun geutah geus nyepelan dua dampal leungeun, ngotoran baju, kakara kuring eureun ngalaan, ganti, eundeuk-eundeukan.
Nu pinter naék, Téh Nénéng putra Ua. Manéhna mah muntang kana dahan nu ngariyom téa bari jéngké, tuluy gurawil wéh naék kana dahan leutik muru puhuna. Nyaho-nyaho geus di luhur jeung Ua jeung Mamang. Kuring bati sirik hayang bisa gancang jiga manéhna…
Lamun ngala huni mah séjén deui. Nungguan wé di handap, dina iuh daun-daunna nu ngarampidak. Nungguan nu ngalungan raranggeuyan bari gogorowokan sadulur-dulur nu pakokolot supa.
“Wa, nu harideung!”
“Tuh, nu palih kidul, Mang! Nu harideung mah!”
“Alungkeun Ki! Alungkeun!”
Mun dialungan pahibut muru ka mana huni muragna. Bari enyoh ngadahar huni harideung, leungeun jeung saku nu merekis milu harideung. Hésé diseuseuhna éta téh. Nini nu gegelendengna.
Enya kitu, mulungan baé di handap kabéh ogé, barudak mah. Da teu bisa jeung moal bisa wé naék téh. Atuda tangkal huni nu geus kolot téh tilu tangkeupeun jalma sawawa, jaba jangkung, jeung di gawir deuih, nu di handapna aya walungan leutik. Pikalewangeun.
Ari kamari, basa Lebaran balik, di béngkél aya kai numpuk samétér-samétér. Ku kuring ditanyakeun ka bapa. Walonanana téh mungguh matak ngajenghok. Kuring salila-lila melong éta kai, tuluy diusapan. Rey aya nu panas, naék kana tikoro, muru kana biwir panon.
Teu nyangka, manéh bakal jadi kai, tangkal huni! Da dina lelembutan mah, manéh téh angger tangkal nu gagah, jangkung, badag, bari buah manéh nu raranggeuyan, nu haréjo, nu karonéng, nu bareureum, nu harideung, laleutik téh, nyolodor tina dahan-dahan manéh. Enya, kuring sok ngabayangkeun éta tangkal huni téh raksasa nu kumisna baplang, pikasieuneun, tapi ramo-ramona béréhan ngasongkeun buahna ka kuring jeung ka dulur-dulur…
Ah, pileuleuyan, manéh nu angger ngajega dina implengan.***
03 Januari 2006

robotstxt: allowed

filter: keep


text:
Serat Mahapurwa
Serat Mahapurwa nyarioskeun lalakon Sang Hyang Adama, Sang Hyang Sita, Sang Hyang Nurcahya, Sang Hyang Nurasa, Sang Hyang Wenang, Sang Hyang Tunggal, sareng Sang Hyang Manikmaya. Wawaton seratan iyeu ngarujuk kana Serat Paramayoga garapan Pujangga Ranggawarsita di Surakarta anu ngarujuk Serat Jitapsaragarapan Begawan Palasara di Astina sareng ngarujuk Pustaka Daryagarapan Sang Hyang Nurcahya di Lokadewa.
Lalakon Sang Hyang Adama
Kocap kacarita Sang Hyang Adama saparantosna diturunkeun ka alam dunya sareng dihampura dosana, ngadeg raja di Kusniamalabari, ngaratuan sato kewan. Daharna tina pamuja. Sang Hyang Adama nyiptaken taun surya sareng taun candra, teras nyipta Tanajultarki kangge miwitan pepelakan na taun 129 SA atawa taun 133 CA. Teu lami bojona Sang Hyang Adama nyaeta Dewi Hawa babaran kembar dampit putra-putri. Kembar dampit kahiji rupana awon, kadua sae, katilu awon, kaopat sae, kalima awon, kitu saterasna dugi opat puluh dua kali, nanging anu kagenep sareng ka opat puluh hiji teu dampit.
Saparantosna gaduh putra lima dampit, Sang Hyang Adama bade ngajodokeun putra-putrina. Putra anu gagah dijodokeun sareng putri anu awon. Putri anu geulis dijodokeun sareng putra anu awon. Jadi teu dijodokeun saluyu sareng dampitanna.
Ari pangersana Dewi Hawa, putra-putrina dijodokeun saluyu sareng dampitanna, anu gagah dijodokeun sareng anu geulis, anu awon sareng anu awon. Jojodoan iyeu jadi pasulaya antara Sang Hyang Adama sareng Dewi Hawa. Pasulayana ngantos rebutan kawasa ngaluarkeun rahsa anu diwadahan ku cupumanik sareng dipujakeun ka Gustina.
Saparantosna dugi kana wancina, cupumanik dibuka. Rahsa pamuja dina cupumanik Sang Hyang Adama janten babayi nanging ngan raragana wungkul; sedengkeun rahsa pamuja dina cupumanik Dewi Hawa ngawujud getih. Dewi Hawa ngarasa nalangsa ku kaayaan eta.
Jabang bayi anu aya dina cupumanik Sang Hyang Adama kena ku dihim pinasti janten jabang bayi anu sampurna kacaangan ku cahya nurbuat sareng aya sasmita ti Gusti nami eta jabang bayi teh Sang Hyang Sita. Mantenna suka bungah anu teu aya papadana.
Teu lami aya gara-gara, cupumanik Sang Hyang Adama katiup angin puyuh lilimbungan tumiba kana teleng sagara hideung. Cupumanik kacekel ku Danyang Azazil, ratu banujan anu ngawasa sagara hideung.
Ahirna Dewi Hawa manut kana aturan jojodoan Sang Hyang Adama. Sadaya putra-putrina lobana opat puluh dampit, sareng aya anu dua anu teu dampit nyaeta Sang Hyang Sita sareng Dewi Hunun.
Putra-putri Sang Hyang Adama nyaeta
Sang Hyang Kabila, Dewi Alima, Sang Hyang Habila, Dewi Damima, Sang Hyang Isrila, Dewi Sarira, Sang Hyang Israwana, Dewi Mona, Sang Hyang Basaradiwana, Dewi Dayuna, Sang Hyang Sita, Sang Hyang Yasita, Dewi Awisa, Sang Hyang Sesana, Dewi Aisa, Sang Hyang Yasmiyana, Dewi Ramsa, Sang Hyang Yanmiyana, Dewi Yarusa, Sang Hyang Suryana, Dewi Siriya, Sang Hyang Amana, Dewi Mahasa, Sang Hyang Kayumarata, Dewi Hindunmaras, Sang Hyang Yajuja, Dewi Majuja, Sang Hyang Lata, Dewi Uzza, Sang Hyang Harata, Dewi Haruti, Sang Hyang Danaba, Dewi Daniba, Sang Hyang Bantasa, Dewi Bintisa, Sang Hyang Somala, Dewi Susia, Sang Hyang Jamaruta dampitanna Dewi Malki, Sang Hyang Tamakala, Dewi Tamakali, Sang Hyang Adana, Dewi Adini, Sang Hyang Harnala, Dewi Harnila, Sang Hyang Samala, Dewi Samila, Sang Hyang Awala, Dewi Awila, Sang Hyang Astala, Dewi Astila, Sang Hyang Nurala, Dewi Nureli, Sang Hyang Nuhkala, Dewi Nuhkali, Sang Hyang Nuskala, Dewi Arki, Sang Hyang Sarkala, Dewi Sarki, Sang Hyang Karala, Dewi Karia, Sang Hyang Dujala, Dewi Dujila, Sang Hyang Katala, Dewi Katili, Sang Hyang Arkala, Dewi Arkali, Sang Hyang Mrihakala, Dewi Mrihakali, Sang Hyang Ardabala, Dewi Ardiati, Sang Hyang Sanala, Dewi Peni, Sang Hyang Pujala, Dewi Puji, Sang Hyang Sasala, Dewi Sasi, Sang Hyang Sahnala, Dewi Sani, Dewi Hunun, Sang Hyang Sahalanala, sareng Dewi Sahini
Nanging Sang Hyang Kabila, Dewi Alima, Sang Hyang Basaradiwana, Dewi Dayuna, Sang Hyang Lata, Dewi Uzza, teu manut kana aturan jojodoan Sang Hyang Adama. Sang Hyang Kabila teu saluyu, sareng hoyong dijodokeun ka jodo rayina nyaeta Sang Hyang Habila. Pasulaya rebutan jodo eta dugi ka rebutan pati. Sang Hyang Habila dipaehan ku Sang Hyang Kabila. Saparantosna rayina maot, Sang Hyang Kabila ngahuleng liyeur mikiran kumaha carana ngubur eta layon rayina. Teras aya manuk gaok totoker dina taneuh. Sang Hyang Kabila nurutan manuk gaok ngadamel liang lahat.
Sang Hyang Kabila sareng bojona Dewi Alima jeung Dewi Damima ditundung ku Sang Hyang Adama, teras ngalalana dugi ka tanah Afrika, disarengan ku rayina Sang Hyang Basaradiwana, sareng Dewi Dayuna. Kitu oge Sang Hyang Yajuja sareng dampitanna Dewi Majuja nyusul Sang Hyang Kabila ka tanah Afrika. Sedengkeun Sang Hyang Lata Sareng Dewi Uzza ngalalana ka tanah Asia.
Saterasna Sang Hyang Adama ngaratuan sato-kewan sareng anak-turunanna.
Lalakon Sang Hyang Sita
Saparantosna dewasa Sang Hyang Sita dipasihan jodo bidadari ku Gusti. Nami bojona Dewi Mulat. Rumahtanggana silih asah silih asih silih asuh.
Kasurung ku gandrung kasorang ku cinta, Sang Hyang Sita saresmi sareng Dewi Mulat mamalihan. Kama manjing ing kenyapuri Dayang Dalajah kena ku dihim pinasti, cabar tina mamalihanana lajeng mulang ka Sagara Hideung sareng ramana Danyang Azazil. Dewi Mulat anu asli parantos katingali deui, sare sareng Sang Hyang Sita.
Dewi Mulat ngandung jabang bayi. Dina wancina ngalahirkeun, wayah janari Dewi Mulat babaran kembar, anu kahiji mangrupi bayi lalaki, anu kadua mangrupa cahaya. Wanci sarepna dina poe anu sami, Dayang Dalajah oge ngalahirkeun wujudna rahsa, lajeng dibawa ka Kusniamalabari Ku Danyang Azazil.
Rahsa sareng Cahaya gumulung ngahiji jadi bayi lalaki anu kalimputan ku cahaya gilang gumilang teu tiasa digarayang.
Eyangna, Sang Hyang Adama masihan aran ka eta bayi kembar. Anu kahiji namina Sang Hyang Nara, anu kadua Sang Hyang Nara, margi kalimputan cahaya katelah Sang Hyang Nurcahya.
Saparantosna dewasa, Sang Hyang Nasa suka kana elmu agama anu diwedar ku eyangna Sang Hyang Adama. Sedengkeun Sang Hyang Nurcahya suka tatapa di leuweung luwang-liwung, di pucuk-pucuk gunung, atawa dina jero-jero guha.
Sang Hyang Nurcahya suka ngalalana ngalanglang buana, teras papendak sareng Danyang Azazil anu malih rupa janten maharesi anu sakti mandraguna pasagi ku pangarti pinuh ku elmu jembar ku pangabisa. Sang Hyang Nurcahya guguru ka Danyang Azazil, diwuruk diwulang olah kanuragan, kasakten, elmu panemu jampe pamake, kawedukan, kabedasan. Sang Hyang Nurcahya teu tutung ku api teu baseh ku cai teu teurak ku badama, bisa mancala putra mancala putri, bisa ngaleungit tanpa lebih ilang tanpa karana, bisa ngagegana mapak mega jumantara, bisa ambles bumi neuleuman sagara.
Saparantosna tamat guguruna, Sang Hyang Nurcahya mulang ka Kusniamalabari. Sang Hyang Adama kaget ngaweruhan kaayaan incuna. Sang Hyang Nurcahya benten pisang sareng kembaranna Sang Hyang Nasa. Nanging Sang Hyang Adama teu kasamaran yen eta sadaya lantaran Danyang Azazil.
Sang Hyang Adama ngadawuhan putrana Sang Hyang Sita ngabaran yen Sang Hyang Nurcahya isukan bakal mukir tina agama Sang Hyang Adama lantaran nganut ajaran Danyang Azazil. Sang Hyang Sita ngahuleung ngaraga meneng, kaduhung ku kalakuan Sang Hyang Nurcahya.
Dina umur 990 tahun Sang Hyang Adama tilar dunya. Sadaya elmuna diwariskeun ka Sang Hyang Sita; sedengkeun kakawasaanna diwariskenana ka Sang Hyang Kayumarata, putrana anu ka tilu belas. Pambagian eta dumasar kana kaunggulan putra-putrana. Sang Hyang Sita janten pangawasa babagan rohani; sedengkeun Sang Hyang Kayumaratan janten pangawasa babagan jasmani.
Lalakon Sang Hyang Nurcahya
Maotna eyang Sang Hyang Adama janten memengen incunna nyaeta Sang Hyang Nurcahya. Anjeuna ngaraos kaduhung margi Sang Hyang Adama kena lara pati. Upami anjeunna masih netepan elmuna Sang Hyang Adama, pinasti anjeunna bakal kena ku lara pati. Teras Sang Hyang Nurcahya nilar Kusniamalabari bade milari elmu anu hanteu kena ku lara pati sangkan hirupna mulus rahayu lestari abadi.
Sang Hyang Nurcahya ngalalana dugi ka luar batas nagari Kusniamalabari. Di tepis miring anu tumuju ka leuweung liwang-liwung, Sang Hyang Nurcahya papendak sareng Danyang Azazil. Anjeunna dibantun ka talatah Awinda nyaeta wewengkonna para siluman, anu kacida wingitna, poek-mongkleng, sareng tiis-tingtrim, ayanna di puser bumi belah kaler, anu teu kaambah ku cahaya panon poe. Di dinya ayana Tirtamarta Kamandalu, nyaeta cai kahuripan anu kaluar tina mustika mega.
Sang Hyang Nurcahya sareng Danyang Azazil muja ka Gusti sangkan dipasihan Tirtamarta Kamandalu. Lajeng aya mega lalambakan mocoran cai kahuripan tina Sagara Rahmat. Sang Hyang Nurcahya disuruh mandi sareng nginum Tirtamarta Kamandalu. Sang Hyang Nurcahya hoyong ngawadahan eta cai kahuripan nanging teu mawa wadah. Danyang Azazil masihan wadah namina Cupumanik Astagina anu saleresna kagungan Sang Hyang Adama waktu katiup angin puyuh liliwungan lagrag dina teleng Sagara Hideung wewengkonna Danyang Azazil. Cupumanik Astagina gaduh kasaktian sadaya anu diwadahan ku eta cupu moal bakal seep.
Lajeng Sang Hyang Nurcahya kaluar ti talatah Awinda, sareng Danyang Azazil leungit tanpa lebih ilang tanpa karana. Sang Hyang Nurcahya neraskeun lalampahanna sorangan. Di hiji talatah anjeunna mendak hiji tatangkalan anu akarna tiasa ngalantaran hurip kajati mulang ka asal kebo mulih makandangan, sumber kahirupanna alam dunya, anu katelah Lata Maosadi.
Wancina Sang Hyang Nurcahya bade mulang ka Kusniamalabari bingung kasarung teu emut kamana jalanna. Anjeunna kalunta-lunta ngalalana ngambah jurang jungkrang, gunung nangtung, leuleuweungan.
Dina hiji poe anjeunna anjog ka sisi sagara, sareng ningali aya dua mahluk nangtung di luhur sagara. Sang Hyang Nurcahya nampak sancang leumpang di luhur cai nyaketan eta mahluk. Anu kahiji namina Danyang Haruta, anu kadua Danyang Maruta. Baheulana mah eta mahluk teh namina Sang Hyang Isyana sareng Sang Hyang Isaya anu meunang bebendu ti Gusti katulah janten banujan nyaeta bangsa jin.
Danyang Haruta sareng Danyang Maruta ngawuruk kaweruh Sang Hyang Nurcahya babagan lumakuna bumi, panon poe, bulan, bentang, anu katelah elmu palakiah, sareng elmu hikmah.
Sang Hyang Nurcahya nyarita yen anjena hoyong terang sorga. Danyang Haruta sareng Danyang Maruta ngadongeng yen soga eta ayana dina hulu walungan anu pang ageungna di talatah Afrika. Sang Hyang Nurcahya percanten ka eta dongeng lajeng ngalalana milarian sorga nutuykeun eta walungan.
Sang Hyang Nurcahya papendak sareng paman jeung bibina, nyaeta putra-putri Sang Hyang Adama anu ka lima belas namina Sang Hyang Lata sareng Dewi Uzza nuju tatapa di sisi eta walungan. Sang Hyang Nurcahya nyarita yen anjeunna putrana Sang Hyang Sita. Sang Hyang Lata sareng Dewi Uzza nampi kadatangan Sang Hyang Nurcahya, lajeng diwuruk elmu kaweruh sadurung winarah sadaya lalakon anu parantos atawa bakal kasorang.
Lajeng Sang Hyang Nurcahya neraskeun milarian sorga dugi ka talaga Jambirilahiri di hulu walungan anu ayana di pucuk Gunung Kaspia. Sang Hyang Nurcahya ngahuleng ngaraga mineng kaduhung ku bingung margina teu mendakan ayana sorga.
Aya sora tina jero kawah Gunung Kaspia anu api sareng latuna pating kolenyay murub-mubyar, ngaku-aku yen mantena eta Gusti Amurba Bumi anu kagungan sora sareng naraka. Eta sora teh dadamelan Danyang Azazil anu malih warna. Sang Hyang Nurcahya mesat ka jumantara ngadep Gusti Amurba Bumi nyuhun diweruhan ayana sorga. Sang Hyang Nurcahya lebet kana sosoca anu katelah Ratnadumilah, ningali kaendahan sadaya eusi sogra.
Saparantosna kaluar tina jero sosoca, Danyang Azazil anu malih warni jadi Gusti Amurba Bumi masihkeun Ratnadumilah ka Sang Hyang Nurcahya. Kasaktian eta sosoca teh sadaya anu dipikacipta aya, anu dipikahayang datang, teu keuna ku tunduh, teu keuna ku laralapa. Lajeng Sang Hyang Nurcahya diwuruk elmu pangiwa panitisan, manjing suruping pati, lampahna cakramanggilingan.
Sang Hyang Nurcahya teu hayang mulang ka Kusniamalabari. Danyang Azazil nuduhan hiji talatah anu tiasa didunungan ku Sang Hyang Nurcahya anu katelah Lokadewa. Lajeng Sang Hyang Nurcahya angkat ka eta tempat.
Di Lokadewa, Sang Hyang Nurcahya neraskeun tapana di pucuk gunung nutuykeun lampahna panon poe. Wayah janari nyanghareup ka wetan, tengah poe nyanghareup ka luhur, wayah sareupna nyanghareup ka kulon. Lamina eta tatapa tujuh taun, dugi anjeuna ngaraga sukma lebet kana alam Sunyaruri awang-uwung, nyaeta alam Banujan. Sang Hyang Nurcahya dumunung di eta alam lamina sarebu taun.
Kocap kacarita aya hiji ratu banujan anu ngadanyangan Lokadewa namina Danyang Maladewa, putrana Danyang Harataketu. Anjeuna nuju ngider bumi ningali aya cahaya murub-mubyar sanes surya gilang gumilang sanes bentang kadia sosoca sanes candra, nanging cahaya sukma trahna Sang Hyang Adama.
Danyang Maladewa bade nyepeng eta cahaya nanging teu tiasa. Lajeng janten bandayuda ogol begalan pati sareng eta cahaya sukma anu ngaku-aku Amurbamisesa Alam. Danyang Maladewa kalah taluk ka Sang Hyang Nurcahya, anu saterasna ngadeg ratu di Lokadewa sareng migarwa putrina Danyang Maladewa anu katelah Dewi Mahamuni. Sadaya kulawarga sareng wadiabala Danyang Maladewa sami ngadep taluk hamarikelu ka Sang Hyang Nurcahya anu kasebat Dewata nyaeta guru linuhung Lokadewa. Eta wiwitanna para dewa disebat Sang Hyang magi julukan anu diagem ku Sang Hyang Nurcahya.
Kocap kacarita Sang Hyang Nurcahya julukanana Sang Hyang Dewata, Sang Hyang Dewapamungkas, Sang Hyang Atmadewa, Sang Hyang Sukmakawekas, Sang Hyang Amurbengrat, Sang Hyang Manon, Sang Hyang Permana, Sang Hyang Permata, Sang Hyang Mahawidi, Sang Hyang Mahasidi, Sang Hyang Mahamulia, Sang Hyang Kahanantunggal, Sang Hyang Jagatmurtitaya, eta putrana Sang Hyang Sita, incuna Sang Hyang Adama.
Sang Hyang Nurcahya gaduh putra tunggal ti garwana Dewi Mahamuni, anu namina Sang Hyang Nurasa margi kacipta tina aworna cahaya sareng rahsa anu disiram Tirtamarta Kamandalu.
Lalakon Sang Hyang Nurasa
Saparatosna Sang Hyang Nurasa dewasa, lajeng Sang Hyang Nurcahya ngawariskeun karaton ka putrana sareng masihan Cupumanik Astagina, Lata Maosadi, sareng Ratnadumilah. Sang Hyang Nurcahya lajeng nyipta Pustaka Darya, nyaeta seratan dina emutan, mantra tanpa sora, sora tanpa sastra, anu nyaritakeun lalampahan anjeunna. Pustaka Darya oge dipasihkeun ka Sang Hyang Nurasa.


text:
Hasil Pencarian
Hasil pencarian untuk kata kunci jejer (13)
- Heureuy
20 Feb 2006 - 2:28 am
BBM
"Geus ngadenge beja can, harga minyak tanah turun deui jadi Rp.800,-?" ceuk Dea ka Yadi.
"Ah.. eta mah berita bohong, piraku geus naek bet turun deui," tembal Yadi.
"Sumpah cek dina TV, saleter hargana Rp.800,- asal daek meretan selang tengki," cek Dea kalem.
- NADOMAN NURUL HIKMAH, DARAS 30 (bagian 2)Tina Surat AN NAZIAAT (Malaikat anu Ngadudut Roh) - Surat Katujuhpuluh salapan - ayat 1 d/k 46
20 Dec 2004 - 12:33 pm
15. SAKARATNA JELEMA ANU KAPIR KACIDA PIKAWATIREUNANA (:79/1) - rhs, 17 Jumadilahir 1428 H
- Sakaratna jalma kapir, estuning ku matak watir,
ku Ijroil digebugan, anu kapir diteunggeulan.
- Digebugan sahabekna, sangkan ka luar nyawana,
nyawana mugen embungeun, sieun dika-narakakeun.
- Si nyawa didudut tarik, nyawa teh ngajerit ceurik,
tingkoceak sosongkolan, sakaratna nu teu iman.
- Naha atuh maneh kapir, teu inget engke di ahir,
bakal pinanggih jeung maot, dipapag malakal maot.
- Sanajan ampun-ampunan, enggeus euweuh kasempetan,
tobatna geus elat teuing, naha baheula teu eling.
- Tarima bae buktina, sabab teu iman teu takwa,
marukan teh bakal lana, langgeng rek hirup di dunya.
- Na naon nu diteangan, ngumbar napsu tetemenan,
terang-terang geus lekasan, malakalmaot nungguan.
- Sakaratna jalma kapir, estuning ku matak watir,
- Kampung Kuta Pantrang Nanggap Wayang
25 Jul 2004 - 9:51 pm
Hasil Lokakarya Aksara Sunda yang dilaksanakan atas prakarsa Pemda TK I Prop. Jabar dan Fakultas Sastra Universitas Padjadjaran, tanggal 21 Oktober 1997, adalah peristiwa budaya yang sangat besar dan mendasar "bagi" peradaban Sunda. Bangsa yang mempunyai sistem ortografis sendiri, berkemungkinan untuk menjadi bangsa yang "besar".
- Saung Angklung Mang Udjo; Jadi Kampung Sunda
6 Jul 2004 - 3:03 am
Geus teu anéh pikeun urang Padasuka mah, upama aya turis asing ngadongdon wewengkonna. Ti taun 1970-an, geus réa wisatawan nu ngulampreng ka ieu patempatan. Rék naon cenah éta turis bet jul-jol ka Padasuka?, jauh dijugjug, anggang di téang, kataji ku garapan seni Saung Angklung Mang Udjo, nu perenahna di jalan Padasuka no 118 Bandung
Nurutkeun panintén kapariwisataan, karéréan wisatawan nu datang, ka Bandung atawa ka Jawa Barat, tujuan utamana téh ka saung Mang Udjo. Malah nurutkeun béja mah, ngadongdon ka tempat liana mah ngan ukur sasampiran. Pang kitu téh kawasna nepi ka kiwari nu pangkajojona téh Saung Mang Udjo.
- Karesmen Ngertakeun Bumi Lamba
7 Nov 2003 - 3:44 am
Cikeruh Ulah Rek Kiruh, Kuduna Canembrang Herang.
Nya Ieu Sirah Cai Ci Sempur, Kudu Dirumat Sangkan Hirup Makmur.
Di dieu Tapak Sasaka, Sirah Walungan Jadi Pusaka.
Lamun Hirup Hayang Nanjung, Piara Ieu Sirah Cikapundung.
Ieu Sasaka Jadi Amanat, Sirah Cai Kudu Dirumat.
Sasaka Karaharjaan, Ku Miara Ieu Sungapan.
Ciri Bakti ka Lemah Cai, Ku Miara Ieu Sirah Cai.


text:
Tatang M. Amirin, 22 Maret 2010
Aya walungan meulah desa Maja beulah wetan, sok diaranan Cigede. Keur leutik sok dilemeskeun tah ngaran walungan teh, jadi Ciageung. Hihihi, sok saralah kaprah nya ari urang padesaan teh. Ketah, teu di desa teu di kota, barang-barang naon wae oge sok dilemeskeun. Jatiwangi jadi Jatoswangi, Majalengka jadi Maoslengka. Maja jadi Maos, atuh nya?! Heuheu, jadi “maca buah maja.” Walungan anu kasebut di luhur teh katelahna Cirumput.
Teu kapanggih ku basa eta ngaran walungan teh. Naha nya ari “ci”-na Sunda, tapi ari “rumput”-na Indonesia? Kuduna mah meureun Cijukut, nya, mun enya ge nyokot tina ku loba jukut di eta walungan teh.
Sanggeus “wanoh” ka basa Jawa, karek rada kapikir, eta teh nu bener lain Cirumput, tapi Cirungkut. Ngan ku sabab kecap “rungkut” teu pati akrab kana ceuli Sunda, masih akrab keneh kecap “rumput,” jadi weh kasebutna teh Cirumput.
“Rungkut” teh basa Jawa nu hartina “hieum” atawa “buni.” Enya meureun eta walungan teh buni pisan ku jujukutan jeung tatangkalan laleutik nu daunna ngemploh (“rungkut”) ngahieuman walungan. Jadi weh walungan teh kabunian ku ngemplohna dangdaunan.
Aslina ngaran eta walungan teh Cibuni. Pek geura ilikan na dam deukeut Haurduni, katulis aranna teh Cibuni. Meureun ku sabab aya urangJawa nu ngababakan di Maja Kaler (Blok Jumaah–osok keneh disebut Babakan, pondokna tina Babakan Jawa), eta walungan teh dilandih jadi (kuduna) Kali Rungkut, tapi ukur bunina nu dilandih; Jadi weh Cirungkut.
Tah deukeut walungan eta, di Maja Kaler memeh Banjaran, aya desa (cantilan desa Maja), nu disebut Haurduni. Ngaran ieu ge jigana salah ucap. Nu asup akal kabasaan mah, teuing mun aya basa Sunda baheula nu memang unina “duni,” kuduna teh “buni.” Jadi, Haurbuni, lain Haurduni. Tangtu meureun satadina ku sabab loba tangkal awi haur nu kerep, jadi buni weh ku haur tah eta wewengkon teh. Jiga Haurseah, ku sabab loba tangkal awi haur, tuluy daun awi haur teh sering pisan katebak angin, pagilinggisik ngaluarkeun sora nu seah, rame pisan.


text:
Wawacan Layang Muslimin Muslimat
Wawacan Layang Muslimin Muslimat nyaéta naskah kuno karangan R.Asep Martawijaya urang Pataruman Tarogong Garut anu ditulis dina wangun wawacan. Ieu naskah téh eusina mangrupa sastra kaagamaan ngeunaan bebedaan istilah wajib jeung fardu, solat lima waktu jeung gerakanna, 4 (opat) rupa mapsu, rukun Islam, rukun iman, kitabullah anu jumlahna opat, rukun syahadat, opat rupa amal, opat unsur alam nyaéta taneuh, angin, seuneu, jeung cai, carita dipiceunna Nabi Adam jeung Siti Hawa ka alam dunya, jumlah poe dina saminggu (palawangan) jeung dawuh lima anu dikaitkeun/disimbulkeun jeung pancaindera, sarta jumlah bulan dina sataun jeung jumlah poe dina sabulan anu disimbulkeun ku awak manusa[1].
Di sagedengeun minangka naskah kaagamaan, Layang Muslimin Muslimat ogé munel ku pangatikan moral anu pohara luyu jeung boga mangpaat pikeun kahirupan manusa, utamana pikeun ngungkulan krisis moral anu kiwari karandapan.[1] Pangatikan moral anu disebutkeun téh nyaéta jujur, kréatif, religius, tanggun jawab, santun, taliti, gawe bareng, silih ajenan, leukeun, kritis, rasional, ludeung, rela berkorban, cinta elmu, gawe rancage, sabar, disiplin, jeung mikir positif.[1]
Naskah Layang Muslimin Muslimat sakumna aya 6 jilid. Salah sahiji salinan naskahna dipiboga ku Adang di Kampung Cieunteung Desa Mekarluyu Kabupatén Garut[2].
Ringkesan Eusi[édit | édit sumber]
Dicaritakeun masalah perelmuan dina kitab layang ku cara dialoh antara raka Den Muslimin sareng rayina Den Muslimat dugika 6 (genep) jilid, anu jilid ka genep ditambah gambar Tajalli jeung makom alam tujuh.
Teu saalit anu minat maca kitab layang muslimin muslimat kumargi tos jarang anu asli mah, éta ogé seueur ku cara di copy ti nu aslina jeung parantos lapuk hampir teu kabaca deui. Dina layang Muslimin Muslimat diterangkeun Mutu Qobla antal Mutu nyaéta kudu ngarasakeun maot memeh paeh, hartina saha saha nu lolong di dunyana niscaya di aheratna ogé pasti lolong kalawan leuwih sasar, "Waman kana fi hadihi a'maa fahua fil ahiroti a'maa waadollu sabiila" janten mengenal Allah téh kedah dugi ka yakin, pan aya kieu geuning " Wa'bud robbaka hatta ya'tiyakal yakin " janten yakin téh tina proses pangalaman jadi percaya nu saterusna jadi iman/nyaho/ kapercayaan.
Ari Wanoh ka Alloh téh kedah mengenal dirina heula diri nu sajatina, da nu mulang ka asalna di dieu mah jasad/awak/kurung/jirim/jasmanina, nu asal tina sari pati dunya téa,pan ari jasmani téh hartina jas(baju) bajuna rohani téa, tina satetes air hina, nyaéta cimani atawa sperma anu proses tina kadahara-kadaharan anu jaradi dina taneuh/bumi téa, "Minassulbi Wattaroo'ib" malah alus keneh endog hayam aya hargaan, sok kasebat geuning nu maot téh "Mulih ka jati mulang ka Asal" ari anu mulih ka jati mah nyaéta nyawa/jiwa/jisim/kuring/atawa ruhani, kenging rido Alloh tiasa pendak sareng Rabbna, nu Qodim balik jadi Qodim mantak aya pangajian santapan rohani, maksadna kanggo mengenal Alloh ti ayeuna keneh, ari mengenal Alloh téa kudu kenal heula jeung dirina sorangan, sanggeus mengenal dirina tangtu nyaho ka pangerana, lamun geus nyaho ka pangerana tangtu dirina ngarasa bodo, sabab aya Dalil "La haola wala kuwwata Illa billahil aliyyil adzim" jeung Hadist anu kasebut " Man arofa nafsahu Fakod arofa robbahu Waman arofa robbahu fakod jahilan nafsahu".
Tina bahasan Layang Muslimin Muslimat sadayana mangrupi pengenalan alam batinna manusa (aherat) ku conto kajadian alam dunya mangrupa eunteungna (cermin) kanggo ngakurkeun dina kahirupan manusia sadidinten dirarapkeun kana wujud jagat sagir/awak, saperti contona dina badana manusa aya dangu/cepil jeung pangdanguna,ningali/soca jeung paninggalna, kecap/baham jeung pangucapna, angseu/pangambung jeung pangangseuna éta pan dua-dua nu dohir jeung nu batin/gaib, ari nu dohir, cepil soca baham jeung pangambung, pan ari pangdangu paninggal pangucap pangangseuna mah gaib contona nu maot gaduh cepil soca pangambung sareng baham teu tiasa nanaon, da nu gaibna mah pangdangu paninggal pangucap pangangseuna kagungan gusti, nu asal ti Allah,. janten kanggo miluruh sareng ngakurkeun tadi kedah naroskeun ka anu luhung ku elmu jembar ku pangabisa nya ka ahlina "Ngaguru kepada yang tahu Bertanya kepada ahlinya" margi seueur sepuh bubudakeun da teu ngungkab elmu ieu, tapi aya budak ogé geus koloteun hartina teu milih-milih elmu, nu penting tos ngagaduhan pamilih azas manfaat jeung maslahat, pan aya geuning hadistna "kut lubil ilmi minannahdi ilallahdi" jeung seueur deui nusanesna, malah diterangkeun dina muslimin muslimat téh elmu téh aya opat perkara nyaéta:
Ka hiji elmu saréat kadua elmu torekat katilu elmu hakekat anu ka opat elmu ma'rifat.
Janten sae lamun urang nyorang éta elmu sadayana dileukeunan ti ayeuna, supados mengenal diri téa, pan elmu téh kanyaho atawa cahaya (nur) anu bisa nyaangan jalan urang hirup di alam dohir/dunya sareng alam gaib nyaéta alam aherat.
Tiap elmu tinangtos ngagaduhan kahususan peruntukanana sapertos elmu saréat kanggo ngabahas aturan2 fiqih secara sunnah rosululloh nu tos tangtos aturanana di masyarakat umum sanaos benten tata carana kumargi gaduh madhab masing-masing, namung ari elmu tarekat mah ngabahas tujuan ibadahna, margi ari ibadah téh asal tina kata abid/kaula atanapi abdi janten urang téh abdina guti nu maha suci, sareng ngabdi téh teu cekap ku netepan atnapi ngalaksanakeun rukun-rukun agama nu sanesna, tapi kudu ngangliputi sakabéh lakuning lampah urang, malahan tekad ucap sinareng langkah "Iqror Fillisan tasdik bil kolbi af'al bil arkhan" kudu di wengku di tata supaya mulus rahayu berkah salamet hirup urang teh, pan aya dalilna geuning "Inni jailun fil ardi kholifah" teu samata-mata gusti alloh ngutus manusa ka dunya nyaéta salaku wawakil, sareng dalil "Wama arsalnaka Illa rohmatan Lil Alamin" jeung urang hirup téh kedah jadi rohmat ka sakabéh alam ulah rohmatan lil keluarga ogé geus jadi piomongeun batur.
Kunaon margina opat tahapan elmu anu diluhur kudu di kaji sareng di ungsi margina supados saimbang / balance, pan aya do'ana "Robbana Atina Fiddunya hasanah Wafil Akhiroti hasanah waqina adza bannar" ari perkara dunya téangan saloba-lobana ibarat arek hirup sarebu tahun,jeung téangan elmu saloba-lobana ibarat rek maot isukan, ngan ari néangan dunya mah kudu maké elmu dunya deui geus loba conto-contona malah lamun urang daek tafakur kana kakawasaan gusti Alloh, coba tingali cakcak hirupna ku Alloh dibere kamampuan ngarayap sedeng rizqina halaliber aya jangjangan tapi teu weleh geuning di rizqian malah mararontok jeung teu eureun eureun baranahan aranakan, apan ari ka aheratan mah teu gagabah ngabahasna oge, contona geuning para waliyulloh upami badanten masalah perelmuan téh di tengah laut diluhur gunung, malah kangjeng Rosullulloh dina usia opat puluh tahunan mah, anjeunna secara pribadi hoyong ngahadep kanu kawasa téh dugi ka ninggalkeun umat heula angkat ka goa hiro / jabal nur, sakingku hoyong tenang sareng tengtrem, kapendak sono cinta asih kanu ngusik malikeun, apan aya dalilna ogé "Ya ayyuhannafsul mut'mainnah Irji'i ila robbiki rodiyatan madiyyah fadkhuli fi'ibadi wadkhuli jannati" Alloh ngagero umat pilihannana nu geus bisa ngalaksanakeun hirup ngandung rohmat, tur madep deui ka anjeunna dina posisi / makom anu kaayaan tenang jeung tengtrem, pan sorga téa bagéanana, malah geuning di goa hiro téh seueur pisan mantenna kenging wahyu da tos tenang sareng tengtrem téa dugi ka kiwari nyatana Alqur'an.
Allah parantos nurunkeun opat kitab, nu kahiji kitab Jabur ka Nabi Daud.as, kitab Tauret ka Nabi Musa.as kitab Injil ka Nabi Isa.as sareng AlQur’an ka Kangjeng Nabi Muhammad saw, urang islam anu beriman kedah percanten kana kitab-kitab Allah nu parantos diturunkeun ka Nabi2 Allah nu tipayun maksadna ngudag kana sajarahna para Nabi sateu acan Kangjeng Rosululloh saw, malah firman Allah dina AlQur’an seueur ayat2 Alloh anu henteu tertulis misalna , upami cai laut saalam dunya moal cukup lamun dipaké jang mangsina, atawa tatangkalan saalam dunya jang kalamna moal cukup jang nulis ayat2 Allah kumargi seueur2na, nu matak kedah seueur iqro / maca téh supaya pinter, pan mun geus piter mah meureun moal loba dibobodo teuing da geus nyaho, pan seuseueurna mah jalmi téh loba kabobodo tenjo jeung kasamaran tinggal, hartina nu enya di lain-lain malahan nu lain di enya-enya tah kitu kajadianana lamun teu boga elmu, janten penting iqro / maca teh, malah geuning Alqur'an téh “Hudan lil muttaqin” pedoman atanapi petunjuk hirup kanggo anu taqwa, malahan aya deui hadist “Iqro kitabaka kafa binafsika alyaoma alaika Hasiba” baca saurna téh kitab anu aya dina diri maneh, tangtos geura langkung jelas upami dilenyepanana, sapertos kajantenan hirup urang pribadi.
nu saurna anu dicatet ku malaikat Rokib sareng Atid ti kawit urang imut /baligh dugi ka kiwari, lampah sae sinareng awonna ogé tangtos moal hilap kalawan jentre, sanes saukur beja atawa cenah ceuk batur, da éta mah catetan diri sorangan, kitabna ogé dibabawa ku sorangan, nu nyahoeun kana jeroan kitabna ogé urang sorangan, malahan nu nyatet kasaéan jeung kagorengan lampah urang oge, nu nyatet urang ku anjeun lain batur, naon sababna? Apan Alloh tos ngamulyakeun ka manusa leuwih mulya tibatan mahluk sanesna. “ Laqod holaknal insaana fii ahsani taqwim” malihan urang upami milariyan elmu ogé ulah kaluar ti diri, kayakinan nu jelas tur ka alaman ku diri pribadi, margina tiasa nyasarkeun ka urang, “Man tolabal maulana bighoiri nafsi fakoddholla dholaalam ba’da” contona seueur geuning ayeuna mah nu di sebat elmu téh nalongerak pisan tinggal urang tiasa milih-milih mana anu cocok sinareng anu pas sareng kajadian bathin urang, pan kangjeng Rosululloh mah upami dina tindak tandukna téh picontoeun, “Innama Buistu Liutammima makarimal Ahlaq” janten ayeuna mah seueur pisan nu tos tiasa janten pamingpin, syeh atanapi guru, tapi teu tiasa ngajalankeun amanah, karunia ti anu Maha kawasa, mung saukur tiasa marentah sareng nyariosna wungkul, teu dibarengan jeung elmuna matak teu saeutik pangagung Nagara nu nyeleweng, ulama nu ngaruksak amanat, guru nyontoan goreng sareng seueur-seueur deui upami dibahas moal beres sapoe.
Eta kajadian diluhur téh ku sabab teu boga elmu /kanyaho/lolong téa, lamun boga elmu mah moal lolong pastina ogé sieun ku Alloh téh nungagerakeun ngadaya upayakeun urang sapopoe na, malah dicatet dina kitab nu gaib nu teu katempo ku batur ngan ku urang wungkul, kitab nu aya dina diri urang ku anjeun, cobi emutan anu lenyep tur tiis ngemutanana.
Teu saalit jalma anu tos ziarah angkat ka tanah suci mekah sebagai tamu Alloh ngalaksanakeun rukun anu lima, “Labaekalloh humma labbaek labbaeka laasyarika laka labbaek Innalhamda wanni’mata laka walmulk” malahan bangsa Indonesia mah melebihi quota anu tos di tangtoskeun tiap taunna, ditambah ku ibadah umroh meureun geus teu ka itung seueurna tamu Alloh teh, tapi diantawisna aya nu teu daekeun nyurup kana laku sareng lampahna hasil Ibadahna tadi, janten penting tur wajib geuning urang milari elmu teh, malahan kedah ditingkatkeun, diteuleuman, ti kawit elmu saréat, torekat, hakikat sinareng ma’rifatna supados urang salamet dohir sinareng bathin, dunya rawuh aheratna.
Upami urang nyaba nyorang ka alam kapungkur deui, tong tebih teuing nuju orok, pasti indung urang ngabejaan ka urang waktu lahir téh kitu-kitu cenah, contona ayeuna urang ninggali ka istri urang waktu ngalahirkeun anak urang, budak téh ceurik geuning waktu lahirna lain seuri, tah ku naon kitu, jeung surfey ngabuktikeun can manggihan nu ngajuru barang borojol téh si orok / bayi ujug-ujug seuri nga Ha Ha seuseurian, éta tawis panginten di alam rahim ogé geuning sakitu ni’matna, komo di Alam Alloh mah Langgeng ni’matna teh, anu henteu aya putusna téa, sabab geuning ti orok urang lamun keur tiris ceurik, da teu ngeunah pek geuning ku indung di simbutan sare weh orok teh, atawa lapar urang ceurik, pek ku indung di bere madu jeung disusuan mani ngagenyol jeung ni’mateun pisan tepi ka sarena, matak pantes aya dalil “ Aljannatu tahta aqdami ummahati” sorga téh aya dina handapeun talapak suku indung, lantaran jelas kani'matan téh tibubudak geus diwarah ku indung, malahan anu bakal jadi pigorengeun ka éta budak ogé indung mah geus apaleun can di pigawe geus dicaram, saking ku nyaah hayang anak salamet.
Ngabahas salamet ogé urang kedah terang bahasa arabna salamet téh asalna tina Assalama / Islam téa, janten Islam téh ngandung harti anu bakal nyalametkeun umatna di dunya sareng aheratna, mung Islamna nu mana? Upami ditilik anu tos dibahas diluhur geuning apik pisan tuntunan agama teh, tapi bet benten geuning jeung nu tos di contokeun ku Rosululloh, éta panginten PR kanggo urang introspeksi diri ulah janten kesan Islam téh biadab, kasar, anu seueur nimbulkeun kekerasan, pan teu kitu conto mah panginten “Rohmatan Lil Alamin”.
Sumber Rujukan[édit | édit sumber]
- ↑ a b c Layang Muslimin Muslimat: Edisi Teks Dan Kajian Struktur Ajaran Sufi Dalam Budaya Sunda (diakses 12 Juni 2015)
- ↑ Layang Muslimin Muslimat (Diakses 12 Juni 2015)